CELEX: 62016TN0063
Language: fi
Date: 2016-02-15 00:00:00
Title: Asia T-63/16: Kanne 15.2.2016 – E-Control v. ACER

2.5.2016   
            
            
               FI
            
            
               Euroopan unionin virallinen lehti
            
            
               C 156/49
            
         Kanne 15.2.2016 – E-Control v. ACER
   (Asia T-63/16)
   (2016/C 156/67)
   Oikeudenkäyntikieli: englanti
   
      Asianosaiset
   
   
      Kantaja: Energie-Control Austria für die Regulierung der Elektrizitäts- und Erdgaswirtschaft (E-Control) (Wien, Itävalta) (edustaja: asianajaja F. Schuhmacher)
   
      Vastaaja: Energia-alan sääntelyviranomaisten yhteistyövirasto (ACER)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan ACERin valituslautakunnan asiassa A-001-2015 16.12.2015 tekemän päätöksen; ja
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, joka perustuu olennaisten menettelymääräysten rikkomiseen
               Kantajan mukaan riidanalaisen päätöksen tekemiseen johtaneessa menettelyssä ei noudatettu olennaisia menettelymääräyksiä eli E-Controlin perusoikeutena taattua menettelyllistä oikeutta riitauttaa ACERin 23.9.2015 antama lausunto nro 09/2015 siitä, ovatko kansallisten sääntelyviranomaisten päätökset rajasiirtokapasiteetin jakamista Keskisessä Itä-Euroopassa koskevien menettelyjen hyväksymisestä sopusoinnussa asetuksen (EY) N:o 714/2009 (1) ja sen liitteessä I olevien käytettävissä olevan kansallisten verkkojen välisten yhteenliityntöjen siirtokapasiteetin hallintaa ja jakamista koskien suuntaviivojen kanssa (jäljempänä lausunto).
            
         
               2)
            
            
               Toinen kanneperuste, joka perustuu oikeudelliseen virheeseen sillä perusteella, että lausuntoa ei katsottu voitavan pitää asetuksen (EY) N:o 713/2009 (2) 19 artiklassa tarkoitettuna päätöksenä.
               ACERin valituslautakunta teki oikeudellisen virheen katsoessaan, ettei E-Controlin lausunnosta tekemää valitusta voitu ottaa käsiteltäväksi, koska ACERin lausuntoa ei voida pitää asetuksen (EY) N:o 713/2009 19 artiklassa tarkoitettuna päätöksenä, millä E-Controlilta evättiin oikeus hakea muutosta. Valituksenalaista päätöstä on pidettävä asetuksen (EY) N:o 713/2009 19 artiklassa tarkoitettuna päätöksenä, koska sillä on suoria oikeusvaikutuksia E-Controliin. Näin ollen oikeus hakea muutosta on olemassa ja valituslautakunnan olisi pitänyt tutkia E-Controlin valituksen perusteet.
            
         
               3)
            
            
               Kolmas kanneperuste, joka perustuu asianmukaisten perustelujen puuttumiseen
               Kantajan mukaan ACERin valituslautakunta ei perustellut riidanalaista päätöstä asianmukaisesti, koska sen oikeudellinen arviointi rajoittuu lähtökohtaisesti toteamukseen, jonka mukaan ACERin lausuntoa on pidettävä tilapäisenä välitoimena, joka on ainoastaan valmisteleva vaihe komission mahdollisille tuleville toimenpiteille. ACERin valituslautakunnan mielestä lausunto ei näin ollen välitoimena voi olla valituksen kohteena. Tämä oikeudellinen näkemys on virheellinen. Lausunto on Euroopan unionin viraston itsenäinen, lopullinen ja erillinen toimi, ja se voi siten olla itsessään kumoamiskanteen ja siten myös valituksen kohteena asetuksen (EY) N:o 713/2009 19 artiklan mukaisesti. Kantaja katsoo, että jos valituslautakunta olisi soveltanut merkityksellisiä oikeudellisia periaatteita oikein, sen olisi pitänyt kumota lausunto.
            
         
               4)
            
            
               Neljäs kanneperuste, joka perustuu asian kannalta merkityksellisten oikeusperiaatteiden virheelliseen soveltamiseen
               ACERin valituslautakunnan oikeudellinen arviointi E Controlin valituksesta rajoittui toteamukseen, jonka mukaan ACERin lausunto on ainoastaan menettelyn kuluessa toteutettu väliaikainen toimi, joka on valmisteleva vaihe mahdollisille komission tuleville toimille. ACERin valituslautakunnan mielestä lausunto ei näin ollen voi valituksen kohteena, koska sen on väliaikainen toimi. Tämä oikeudellinen näkemys on virheellinen. Kyseistä lausuntoa on pidettävä Euroopan unionin viraston itsenäisenä, lopullisena ja erillisenä toimena, joka näin ollen voi itsessään olla kumoamiskanteen kohteena ja sen seurauksena myös asetuksen (EY) N:o 713/2009 19 artiklan mukaisen valituksen kohteena. Jos valituslautakunta olisi soveltanut asian kannalta merkityksellisiä oikeusperiaatteita asianmukaisesti, se olisi kumonnut kyseisen lausunnon.
            
         
      (1)  Verkkoon pääsyä koskevista edellytyksistä rajat ylittävässä sähkön kaupassa ja asetuksen (EY) N:o 1228/2003 kumoamisesta 13.7.2009 annettu Euroopan parlamentin ja neuvoston asetus (EY) N:o 714/2009 (EUVL 2009 L 211, s. 15).
   
      (2)  Energia-alan sääntelyviranomaisten yhteistyöviraston perustamisesta 13.7.2009 annettu Euroopan parlamentin ja neuvoston asetus (EY) N:o 713/2009 (EUVL 2009 L 211, s. 1).